text: Psykiatri-direktør fratræder
  07 marts 2013 kl. 13.54
  Den administrerede direktør for Psykiatrisygehuset i Region Syddanmark ryddede sit skrivebord onsdag. Han fratræder med virkning fra i dag.
  Peter Henriksen har været direktør i fem år. Han kom fra en stilling som sygehusdirektør ved Sygehus Fyn.
  - Der er indgået aftale om, at Peter Henriksen fratræder sin stilling, begrundet i en forskellig opfattelse af de ledelsesmæssige udfordringer og tilgange, skriver Region Syddanmark i en pressemeddelelse.
  Som administrerende sygehusdirektør har Peter Henriksen været en del af det ledelsesmæssige trekløver, der desuden tæller den lægefaglige direktør og den sygeplejefaglige direktør. De har haft ansvaret for driften af psykiatrisygehuset i Region Syddanmark. De tre direktører refererer direkte til psykiatri- og socialdirektør i Region Syddanmark, Jacob Stengaard Madsen.
  Regionsråd og ansatte er orienteret.
  